पाएं अपने शहर की ताज़ा ख़बरें और फ्री ई-पेपरडाउनलोड करें
विदिशा जिले के ग्यारसपुर तहसील से डीजल चोरी करके भाग रहे चोरों की गाड़ी सांची में एक ट्रक से टकरा गई, जिससे उसमें बैठे तीन चोर घायल हो गए, जबकि एक गाड़ी छोड़कर भाग गया। सांची पुलिस ने घायलों को अस्पताल पहुंचाया। यहां से उन्हें विदिशा अस्पताल भेजा गया। सांची थाना प्रभारी एमएल भाटी ने बताया कि विदिशा जिले की सीमा से डीजल चोरी करके चोर बोलेरो जीप से भोपाल की तरफ भाग कर जा रहे थे। उनका विदिशा की डायल 100 की गाड़ी पीछा कर रही थी।
पुलिस से बचकर भागने की जल्दीबाजी में चोरों की गाड़ी सांची में खड़े ट्रक से टकराई। इस हादसे के बाद तीन चोर घायल हो गए थे, जिन्हें इलाज के लिए अस्पताल पहुंचा दिया था। सांची से उन्हें विदिशा जिला अस्पताल रेफर कर दिया। गाड़ी चालक के खिलाफ एक्सीडेंट करने का प्रकरण थाने में दर्ज किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn